Սուրյան (բժիշկ)

Գ. Սուրյան (), հայ բժիշկ։

Կենսագրություն 
Բժշկական կրթություն է ունեցել և բժիշկ աշխատել։ 1912-1915 թվականներին բնակվել է Կոստանդնուպոլսում և բժիշկ աշխատել։

1914 թվականին, Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։

Կարսի ռազմաճակատում փախել է բանակից, անցել ռուսական կողմը և գնացել Կարս։ 1919 թվականին Կարսի ձորի 3-րդ հայկական որբանոցի բժիշկ է աշխատել։

1920 թվականի հոկտեմբերի 30-ին թուրք ասքյարները մտել են ձոր ու կրակ բացել որբանոցի վրա։ Այդ ժամանակ բժիշկը երեխաներին հանգստացնելու նպատակով մտել է սենյակ։ Թուրքի գնդակը ջարդելով լուսամուտի ապակին, խրվել է բժշկի սիրտը։ Այնուհետև թուրքերը մտել են որբանոց և երեխաների ու մեծերի վրա կրակ բացել։ Այստեղ քեմալականներն անմարդկային ու սարսափելի շատ արարքներ են կատարել։ Որբանոցի մյուս բժշկին՝ օսմանյան բանակից նույնպես փախած Ղարաքեշիշյանին թուրքերը որբանոցից տարել են իրենց հետ։

Գրականություն 
 Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (1688-1940 թվականներ), Իսթանպուլ, 1940։
 Ալեքսանդրյան Արտաշես, Կարս. 1920-1921 թվականներ, Երևան, 1986։
 Ալեքսանդրյան Արտաշես, Մղձավանջ, Երևան, 2001։

Աղբյուրներ 
 

Հայ բժիշկներ
1920 մահեր
Հոկտեմբերի 30 մահեր
Առաջին համաշխարհային պատերազմի մասնակիցներ
Հայոց ցեղասպանության զոհեր